

OSNOVNA ŠOLA DRSKA

Ulica Slavka Gruma 63

8000 Novo mesto

**Številka: 102-1/202-7**

**Datum: 19. 5. 2022**

**PROTOKOL ZA IZVAJANJE OBVEZNEGA IN RAZŠIRJENEGA PROGRAMA v Osnovni šoli Drska**

**V veljavi od 19. 5. 2022** (do preklica). Protokol je usklajen z NIJZ.

Povezava na okrožnico MIZŠ: Ukinjanje izvajanja programov po modelu B

**1 Vstop v šolo**

V šolo učenci vstopajo in izstopajo skozi dva vhoda/izhoda šole. Vsaka vrata nadzoruje dežurni zaposleni delavec šole.

**Za učence od 4. do 9. razreda je vstop v šolo je skozi glavni vhod** mogoč od 6:00 do 7:30, nato se vrata šole zaklenejo in se ponovno odklenejo ob 8:10. V nadaljevanju dopoldneva je šola zaklenjena.

Po potrebi jo odklepa dežurni delavec ali dežurni učenec šole.

**Učenci jutranjega varstva, učenci od 1. do 3. razreda,** od 6.00 do 7.45 vstopajo skozi zgornji vhod šole oz. skozi vhod za učence razredne stopnje.

Vstop v šolo je dovoljen izključno učencem, starši učencev pospremijo svojega otroka do zgornjega vhoda oz. vhoda za učence razredne stopnje (skozi ta vhod ne vstopajo skupaj s svojim otrokom).

**Obiskovalci šole vstopajo skozi glavni vhod**, ob vstopu je priporočljivo, da se razkužijo z razkužilom za roke (v predprostoru).

**Starši vrtčevskih otrok** vstopajo in izstopajo skupaj z otroki skozi glavni vhod, po stopnišču do vrtca (vračajo se po isti poti).

**Zaposleni vstopajo v šolo** in iz nje skozi spodnji in glavni vhod šole.

**2 Gibanje po šoli**

Učenci se po šoli gibajo v skladu s predpisi in priporočili NIJZ. Ta določba smiselno velja za učilnice, hodnike in druge prostore šole.

Učenci iz posamične matične učilnice uporabljajo izključno vnaprej določene toaletne prostore.

**3 Zračenje učilnic**

Poteka v skladu s šolskim pravilnikom ***Interne smernice za prezračevanje prostorov v času SARS-CoV-2 (1. 9. 2021).***

**4 Preventivni ukrepi v učilnicah**

V učilnicah so:

* umivalniki s tekočo vodo
* podajalniki papirnatih brisač
* koši za smeti
* razkužilo za mize z najmanj 70 % etanola (koncentracija 70–80 %)

Računalnik v posamezni učilnici lahko uporablja izključno učitelj.

Učence mora učitelj spodbujati in usmerjati k rednemu in pravilnemu umivanju rok.

Po presoji učitelja se pouk v največji možni meri izvaja na prostem (v neposredni okolici šole).

Učenci glede na zdravstvene in vremenske pogoje upoštevajo naslednja priporočila:

* dodatna oblačila – zaradi zračenja prostorov
* plastenka z vodo – da se zmanjša uporaba in možna kontaminacija umivalnika
* sredstvo za zaščito pred soncem (v času večje moči sonca)

**5 Odmori in šolska prehrana**

Med odmori učenci praviloma ostajajo v matični učilnici. V suhem vremenu so v času rekreativnega odmora na zunanjih površinah šole. Učenci se v okviru oddelčnih skupin lahko nemoteno (glede na velikost vseh navedenih površin) zadržujejo na le-teh.

Šolska malica za vse učence šole poteka po razporedu, na dogovorjenem mestu malicajo v šolski jedilnici ali v matičnem razredu.

Učenci učilnic zapuščajo za odhod na stranišče – posamezno in izmenjaje. Tudi v toaletnih prostorih so učenci dolžni upoštevati medsebojno razdaljo in pravila šolskega reda.

Okna v toaletnih prostorih so ves čas odprta, da se prostori ustrezno zračijo. Preverjanje tega opravlja hišnik ali čistilka.

**6 Šolska kuhinja in jedilnica ter proces prehranjevanja**

Izvaja se obvezno redno čiščenje in po potrebi razkuževanje površin in pultov.

V jedilnici se postreže kosilo. Pred prihodom v jedilnico si učenci umijejo roke, enako ob odhodu iz nje. Nadzor nad številom učencev, ki v danem trenutku kosijo, izvaja učeči učitelj določenega oddelka. Med izmenjavo učencev se jedilnica temeljito očisti in prezrači. Upošteva se razpored učencev oz. oddelkov na prihod v jedilnico.

**7 Odhod domov**

Učenci odhajajo domov posamično. Ob odhodu domov šola zagotovi dežurno osebje na hodnikih in ob izhodu.

Starši učencev, ki so vključeni v podaljšano bivanje, svoje otroke glede na predhodni dogovor med staršem in učiteljem podaljšanega bivanja, počakajo pred šolo ob dogovorjenem času in prostoru.

**8 Čiščenje prostorov**

Šola zagotavlja, da so šolski prostori temeljito očiščeni. V času trajanja pouka poteka redno čiščenje in razkuževanje površin.

**9 Drugi ukrepi**

Po vseh daljših odsotnosti od pouka oz. učencev iz matičnih učilnic, npr. po počitnicah, hišnik poskrbi za intenzivno izpiranje vodovodnega omrežja tako, da poveča pretok pitne vode v vodovodnem omrežju pri vseh pipah v stavbi (5 min iztekanja vode). Po potrebi predhodno očisti mrežice in druge nastavke vseh pip, jih očisti vodnega kamna in drugih oblog.

**10 Izvajanje pouka izven matičnih učilnic**

Vodi se natančna evidenca udeležbe učencev pri pouku izven matične učilnice (obvezni izbirnih predmeti, neobvezni izbirni predmeti) ter evidenca udeležbe učencev pri pouku v učnih skupinah, drugih oblikah dela (dopolnilni, dodatni pouk, ISP, DSP…). Natančno evidenco učencev se vodi tudi pri izvajanju vseh dejavnosti razširjenega programa (interesne dejavnosti, šola v naravi, tečajne oblike dela).

**11 Šola v naravi**

Šola v naravi se izvaja v skladu v skladu z letnim delovnim načrtom in v skladu s pripravami s Centrom šolskih in obšolskih dejavnosti za vsako posamezno izvedeno Šolo v naravi.

**12 Sprejem, uporaba, veljavnost**

Protokol za izvedbo programa je usklajen s priporočil NIJZ ( <https://www.nijz.si/sl> ).

Ravnateljica:

 mag. Natalija Novak

Novo mesto, 19. 5. 2022